《高唐州》
清代·伊秉绶

季重心情雅好歌，骖停齐右漫婆娑。儿童未解绵驹曲，父老能言鸣犊河。

城郭南来堪画少，风烟东道觉秋多。商声激越来林表，草草津亭唤柰何。

作者简介：（1754—1815）福建宁化人，字组似，号墨卿。伊朝栋子。乾隆五十四年进士，改刑部主事。嘉庆初，出任广东惠州知府，铲除掳人勒赎的土匪。后调江苏扬州知府。勘灾必逐户亲阅手记。历署河库道、盐运使。以父丧离职，遂不再出。工诗古文，究心理学，尤精书法。有《留春草堂诗》、《坊表录》、《修齐正论》。